open-index/open-wikipedia-markdown huggingface dataset:
बुद्धावतार

**बुद्धावतार** भगवान् विष्णु के दश अवतारों में ९वाँ अवतार और चौबीस अवतारों में से तेईसवें अवतार माने गए हैं।

## पुराणों में बुद्ध
### बाहरी विवरण
 
शान्तात्मा लम्बकर्णश्च गौराङ्गश्चाम्बरावृतः।
ऊर्ध्वपद्मस्थितो बुद्धो वरदाभयदायकः ॥

(अग्निपुराण अध्याय 49, श्लोक 8)
 
हिंदी अनुवाद- वो विष्णु अवतार भगवान बुद्ध शांत व्यक्तित्व, लंबे कान, गोरा शरीर, कपड़े पहने हुए, ऊपर की ओर खिले हुए कमल पर बैठे, अभय मुद्रा में बुद्ध और वरद अभय को देते हुवे विराजित है।
 
काषायवस्रसंवीतो मुण्डितः शुक्लदन्तवान्।शुद्धोदनसुतो बुद्धो मोहयिष्यामि मानवान् ।।(महाभारत: शांतिपर्व:अध्याय-348 श्लोक 43 )
 
हिन्दी अनुवाद - वह हल्के पीले वस्त्र पहनेंगे। उन्हें राजा शुद्धोधन के पुत्र बुद्ध के रूप में होगा, जो लोगों को मंत्रमुग्ध कर देंगे।
 
### उत्पति निर्णय

 
रक्ष रक्षेति शरणं वदन्तो जग्मुरीश्वरम् मायामोहस्वरूपोऽसौ शुद्धोदनसुतोऽभवत् ॥ मोहयामास दैत्यांस्तांस्त्याजिता वेदधर्मकम् । ते च बौद्धाबभूवुर्हि तेभ्योऽन्यो वेदवर्जिताः ॥

(अग्नि पुराण: अध्याय-16, श्लोक 1-3)
 
हिंदी अनुवाद - सभी देवता भगवान विष्णु से उनकी रक्षा करने का अनुरोध करते हैं! भगवान कहते हैं कि वह माया से बुद्ध रूप धारण करके राजा शुद्धोदन के पुत्र के रूप में अवतार लेंगे। उन्होंने राक्षसों को मोहित कर उनसे वैदिक धर्म का आचरण छुड़वाया। वे सभी राक्षस लोग बाद में बौद्ध बन गये और अन्य लोग भी उनसे वेदों को त्यागने लगे।

 

एतस्मिनैव काले तु कलिना संस्मृतो हरिः |
काश्यपादुद्भवो देवो गौतमो नाम विश्रुतः |
बौद्धधर्मं समाश्रित्य पट्टणे प्राप्तवान्हरिः |

(भविष्य पुराण- प्रतिसर्ग पर्व: अध्याय 6:श्लोक 36)
 
हिन्दी अनुवाद - कलियुग के अनुरोध पर भगवान विष्णु ने कश्यप गोत्र में गौतम बुद्ध के नाम से अवतार लिया और वह बौद्ध धर्म का विस्तार करने के लिए पटना चले गये।
 
ततः कलियुगे घोरे सम्प्राप्तेऽब्जसमुद्भव । शुद्धोदनसुतो बुद्धो भविष्यामि विमत्सरः ॥ बौद्धं धर्ममुपाश्रित्य करिष्ये धर्मदेशनाम् । नराणामथ नारीणां दया भूतेषु दर्शयन् ॥

(विष्णुधर्म पुराण, अध्याय 66, श्लोक - 68-71)
 
हिंदी अनुवाद - भगवान विष्णु ने कहा फिर, भयानक कलियुग में, मैं प्रकट हुआ। मैं शुद्धोदन का पुत्र बनूंगा और बौद्ध धर्म का प्रचार करूंगा, धर्म का प्रचार करूंगा, पुरुषों और महिलाओं के प्रति दया का उपदेश दूंगा।

## इन्हें भी देखें
* गौतम बुद्ध
* दशावतार 
* चौबीस अवतार
* हिन्दू धर्म में भगवान बुद्ध

## संदर्भ

श्रेणी:हिन्दू धर्म
श्रेणी:महात्मा बुद्ध
श्रेणी:विष्णु अवतार
जवाई बाँध

**जवाई बाँध** राजस्थान के पाली ज़िले के सुमेरपुर तहसील में स्थित एक बाँध है। इसका निर्माण १९४६ ईस्वी में जोधपुर रियासत के महाराजा उम्मेद सिंह ने करवाया था। 

रियासत काल में इस बाँध का निर्माण *स्टेट के इंजीनियर एडगर व फर्गुसन* की देखरेख में हुआ था। राजस्थान के गठन के पश्चात सन १९५६ में यह बाँध मुख्य अभियंता मोतीसिंहजी की देखरेख में पूर्ण हुआ।

वर्तमान में जवाई बाँध जोधपुर और पाली ज़िले का मुख्य पेयजल स्रोत है। इसके अलावा जवाई बाँध को *मारवाड़ का अमृत सरोवर* या *मान सरोवर* कहा जाता है।

जवाई बाँध की जल आपूर्ति के लिए उदयपुर की कोटड़ा तहसील में सेई परियोजना बनाई गई।

## भौगोलिक विवरण और इतिहास

* यह बांध भारत के राजस्थान राज्य के पाली जिले के सुमेरपुर शहर के पास स्थित है। बांध को जोधपुर के महाराजा उम्मेद सिंह ने बनाया था। इसका काम १२ मई १९४६ को शुरू हुआ और यह १९५७ में पूरा हुआ। इसको बनाने में कुल व्यय २ करोड़ ७ लाख रूपये लगा था। इस गांव में ५०० किमी² का क्षेत्र शामिल है यह पश्चिमी राजस्थान में सबसे बड़ा बांध है। बांध में ७८८७.५ मिलियन क्यूबिक फीट की क्षमता है और खेती योग्य क्षेत्रफल के १०२,३१५ एकड़ (४१४.०५ किमी) क्षेत्र शामिल है। इसकी ऊंचाई लगभग ६१.२५ फीट (१८.६७ मीटर) है। सेई बांध और कालीबोर बांध जावई बांध के फीडर बांध हैं। 
* बांध की मुख्य नींव सीसा धातु से निर्मित है

प्रवासी पक्षियों के लिए शीतकालीन स्वर्ग होने के अलावा, जोधपुर शहर और पाली जिले के कुछ हिस्सों के लिए यह मुख्य जल आपूर्ति स्रोत है। अगर बांध में पर्याप्त पानी है, तो जालौर जिले और पाली जिले के कुछ गांवों को जवाई बांध से सिंचाई के लिए पानी मिलता है, जो इस बांध को बनाने में मुख्य उद्देश्य था।
जवाई परियोजना से पाली,उदयपुर, बाडमेर, जालौर जिले लाभान्वित होते है 
जवाई परियोजना को पश्चिम मरुस्थल की जीवन रेखा भी कही जाती है

## जैव विविधता

* जवाई अब तेंदुए को देखने,पक्षियों को देखने के लिए जाना जाता है।सर्दियों के मौसम में यहाँ कई प्रवासी पक्षी प्रजातियाँ देखी जाती हैं। जवाई बांध बड़ी मगरमच्छ आबादी के लिए भी जाना जाता है, 2020 तक जवाई बांध में 377 मगरमच्छ थे।जवाई के समीप कोठार गांव के जंगल में तेंदुए सायकल में विचरण के लिए आते है.

## सन्दर्भ

श्रेणी:भारत में बाँध

श्रेणी:पाली
खुर्पाताल

**खुर्पाताल** भारत के उत्तराखंड राज्य के प्रसिद्ध पर्यटन स्थल नैनीताल से  आगे स्थित एक झील है। खुर्पाताल का नाम खुर्पाताल इसलिए पड़ा क्योंकि इसकी आकृति खुर (घोड़े के तलवे) के समान दिखती है।

नवंबर २०१६ में उत्तराखंड उच्च न्यायालय ने कई झीलों को इको-सेंसिटिव जोन घोशीत करने का आदेश दिया जिस कारण इस के २-५ कि॰मी॰ त्रिज्या में पेड़ों की कटाई और नए निर्माण प्रतिबंधित है। खुर्पाताल इन में से एक झील हैं।

## सन्दर्भ

श्रेणी:भारत की झीलें
श्रेणी:भारत में पर्यटन आकर्षण
सिंधफणा नदी

**सिंधफणा नदी**, गोदावरी नदी की सहायक नदी है जो महाराष्ट्र के बीड के पातोदा तालुका के चिनचोली पहाड़ी के आसपास से निकलती है। पश्चिम से पूर्व में इसकी जल निकासी बेसिन में बीड जिले का करीब 80% हिस्सा आता है। इस कारण यह बीड जिले की सबसे महत्वपूर्ण नदी है। नदी के पार निर्मित माजलगाव बांध, बीड, परभानी और नांदेड़ जिलों में 93885 हेक्टेयर भूमि की सिंचाई करता है।

## उद्गम
बीड जिले के पटोदा तालुक में बालागत पठार के उत्तर-पश्चिम के शीर्ष पर चिंचोल पहाड़ी में सिंधफन वृद्धि होती है।

## जलमार्ग
मूल से नदी पूर्व में अमलनेर,एक छोटे से गांव पातोदा तालुका में बहती है। चावरवाड़ी के नीचे एक किलोमीटर यह उत्तर-पश्चिमी दिशा का पालन करके सिंधफाना गांव में बहती है जहां सिंधफाना बांध स्थापित है| यहां, यह एक बार फिर उत्तर-ईश्वरीय कोर्स शुरू करती है। किन्हा,एक अन्य सहायक नदी के संगम के बाद, सिंधफाना का काफी लंबा पूर्वकाल जलमार्ग है, कई गांवों के साथ, येलंब, पिंपरी और हिरपुर इसके आगे से यह एक अपनी सहायक नदी बिंदुसारा से जुड़ जाती है| इसका प्रवाह माजलगाव में मजलगाव बांध द्वारा बाधित होता है, जिसके बाद यह उत्तर-पूर्व और उत्तर की ओर बहती है और गोदवादी मे शामिल होती है|

## सहायक नदियाँ
### बायाँ किनारा
केवल अन्य महत्वपूर्ण सहायक नदी  सिंधफाना का बाएं किनारे पर पश्चिमी भाग में अड़, बेलपार और किन्हा हैं| पूर्वी भाग में, उत्तर से बहती बाईं ओर की सहायक नदियां बहुत छोटी आकार की धाराएं हैं।
* कोटान द्वारा चिंचोली पहाड़ियों की उत्तरी ढलान पर बहती अड़ सहायक नदी सिंधफाना बांध द्वारा बनाई गई जलाशय में गिर जाती है|
* बेल्पर का अड़ के पश्चिम में चिंचोली पहाड़ियों के उत्तरी ढलान पर उगता होता है। हटोला बहने के बाद, यह अहमदनगर के बाहरी जिले  मे जिले में बहती है गोमलवाड़ा में सिंधफाना में शामिल होने के लिए|
* किन्ह नदी की  पश्चिम में पांगरी गांव के पहाड़ी में वृद्धि होती है| किंहा में कई छोटी उपनदियां हैं जैसे मणिकर्णिका जो मैनेर की ओर बहती है और यक्रिडा द्वारा बहती नंदिदारा |

### दाहिना किनारा
सिंधफणा नदी की कई सारी दाहिना कोण की उपनदियां हैं| बालाघाट ढलान से बहते हुए, पूर्व के क्रम में हैं रामोहो द्वारा बहती उथला, खोकर्मो और खलापुरी द्वारा बहती  उत्ताली, डोंम्बरी, उखंडा और राजुरी द्वारा बहती डोंबरी| इनमें से बेंदुरा और कुंडलिका काफी आकार और लंबाई की हैं|

## सन्दर्भ

श्रेणी:पवित्र नदियाँ
सूरजपोल (उदयपुर)

**सूरजपोल** भारत के राजस्थान राज्य के उदयपुर ज़िले का एक इलाका या क्षेत्र है।

## सामान्य विवरण
उदयपुर पूर्व में शहरी दीवार से घिरा हुआ था जिसे *परकोटा* भी कहते है जो कि सात दरवाजे थे जिसमें सूरजपोल भी एक था इनके अलावा हाथीपोल, उदयपोल, चांदपोल दरवाजा, और दिल्ली दरवाजा, यह वर्तमान में एक शहर के रूप में विद्यमान है।

## इन्हें भी देखें
*उदयपुर
*चांदपोल दरवाजा
*उदयपोल

## सन्दर्भ

श्रेणी:राजस्थान के क्षेत्र
श्रेणी:उदयपुर के पर्यटन स्थल
श्रेणी:उदयपुर के क्षेत्र
सी॰ के॰ नायडू

**कोट्टेरी कनकैया नायडू** ( (३१ अक्टूबर १८९५- १४ नवम्बर १९६७) भारतीय क्रिकेट टीम के पहले टेस्ट क्रिकेट मैचों के कप्तान थे। इन्होंने लंबे समय तक प्रथम श्रेणी क्रिकेट खेला था। इन्होंने लगभग १९५८ तक प्रथम श्रेणी क्रिकेट खेला और अंतिम बार ६८ साल की उम्र में १९६३ में क्रिकेट खेला था। सन १९२३ में इंदौर के होल्कर के शासक ने होल्कर के कैप्टन बनने के लिए भी आमंत्रित किया था।

आर्थर गल्लीगां के नेतृत्व में मेरीलेबोन क्रिकेट क्लब (एमसीसी) ने भारत का दौरा किया था और मैच मुम्बई के बॉम्बे जिमखाना पर खेला गया था। जिसमें हिंदुओ की ओर से **सी के नायडू** ने ११६ मिनट में १५३ रनों की पारी भी खेली थी। उस मैच में इन्होंने ११ छक्के भी लगाए थे जिसमें एक छक्का बॉम्बे जिमखाना की छत पर जाकर गिरा था। इसके बाद एमसीसी ने इन्हें चांदी का एक बैट पुरस्कार में दिया था। नायडू को भारत सरकार ने १९५६ में भारत के द्वितीय सर्वोच्च पुरस्कार पद्म भूषण से सम्मानित किया था।

## जीवन परिचय
कनकैया नायडू का जन्म ३१ अक्टूबर १८९६ को बारा बड़ा नागपुर, महाराष्ट्र में कोठारी सूर्य प्रकाश राव नायडू के घर पर हुआ था, जो कि आंध्र प्रदेश के राय बहादुर कोट्टरी नारायण स्वामी नायडू के पुत्र थे। इनके पिता एक वकील और मकान मालिक थे। इनके पिता एक समृद्ध वकील बनने के अलावा, अखिल भारतीय राष्ट्रीय कांग्रेस पार्टी के एक अग्रणी सदस्य भी थे।  नायडू का देहांत १४ नवम्बर १९६७ को मध्य प्रदेश के इंदौर में हुआ।

### परिवार
सी॰ के॰ नायडू के दादाजी नारायण स्वामी पर्याप्त समृद्ध थे  ताकि उनके दोनों बेटों को आगे की पढ़ाई के लिए इंग्लैंड भेजा जा सके। उनके बड़े बेटे, कोट्टरी वेंकटरमन नायडू, का एलुरू के राजा प्रभाकर मूर्ति की बेटी से विवाह हुआ था। छोटा बेटा (**सी॰ के॰ नायडू**), कोट्टरी सूर्य प्रकाश राव नायडू, उनके चार बेटे और दो बेटियां थीं, उन्होंने बी.ए. किया और डाउनिंग कॉलेज, कैम्ब्रिज यूनिवर्सिटी में एम.ए. किया था।

इनके पिता अपने शारीरिक कौशल के लिए प्रशंसित थे और कैम्ब्रिज विश्वविद्यालय परिसर में हरक्यूलिस के रूप में जाने जाते थे। वे होलकर राज्य के उच्च न्यायालय में कुछ वर्षों तक कार्य किया था और कुछ समय के लिए मुख्य न्यायाधीश के रूप में भी कार्यरत थे। उन दिनों महाराजा शिवाजी राव होलकर शासक थे। महाराजा का कहना था कि उन्हें केवल दो व्यक्तियों पर विश्वास था - एक सूर्य प्रकाश राव और एक के.एस. नवानगर के रंजीतसिंहजी, जो ससेक्स और इंग्लैंड के लिए खेलते थे।

## क्रिकेट कैरियर

सी॰ के॰ नायडू भारतीय क्रिकेट टीम के टेस्ट के पहले कप्तान थे इन्होंने अपने क्रिकेट कैरियर की शुरुआत सिर्फ ७ साल की उम्र में कर दी थी। तब ये अपने विद्यालय में क्रिकेट खेला करते थे। इन्होंने अपने प्रथम श्रेणी क्रिकेट की शुरुआत १९१६ में *बॉम्बे ट्रेंगुलर* ट्रॉफी में की थी। 

इन्होंने अपने अंतरराष्ट्रीय क्रिकेट कैरियर की शुरुआत २५ जून १९३२ को इंग्लैंड क्रिकेट टीम के खिलाफ टेस्ट क्रिकेट मैच से की थी। जबकि इन्होंने अंतिम टेस्ट मैच १५ अगस्त १९३६ को इंग्लैंड के खिलाफ खेला था। इन्होंने अपने टेस्ट कैरियर में कुल ७ टेस्ट मैच खेले थे जिसमें २५.०० की औसत से ३५० रन बनाए थे जिसमें २ अर्धशतक लगाए थे। साथ ही इन्होंने गेंदबाजी करते हुए ९ विकेट भी लिए थे।

## सन्दर्भ

श्रेणी:भारतीय क्रिकेट खिलाड़ी
श्रेणी:भारतीय टेस्ट क्रिकेट खिलाड़ी
श्रेणी:1895 में जन्मे लोग
श्रेणी:भारतीय क्रिकेट कप्तान
श्रेणी:१९६७ में निधन
श्रेणी:भारतीय बल्लेबाज़
श्रेणी:नागपुर के लोग
शिल्पा शिंदे

**शिल्पा शिंदे** एक भारतीय टेलीविजन अभिनेत्री हैं। वैसे तो 1999 में शिल्पा ने टेलीविज़न में पदार्पण किया, लेकिन स्टार प्लस के धारावाहिक भाभी (2002-08) में एक नकारात्मक भूमिका निभाने के लिए सुर्खियों में आई। इसके बाद वे स्टार प्लस के दूसरे धारावाहिक "कभी आये ना जुदाई" (2001-03) में अभिनय किया। "संजीवनी" (2002-05) और ऐतिहासिक नाटक "आम्रपाली" (2002) में निभाये भूमिकाओं ने टेलीविजन उद्योग में उनकी स्थिति को मजबूत कर दिया। शिल्पा शिंदे को "भाभी जी घर पर है!" पर अंगुरी भाभी के भूमिका के लिये काफी लोकप्रिय हो गई। निर्माता के साथ कई मुद्दों में असहमति के बाद उन्होंने 2009 में इस धारावाहिक को छोड़ दिया। शिंदे ने दो तेलुगू फिल्मों "*छिन्ना* और *शिवानी* " में भी काम किया है। 

टेलीविज़न में एक साल से अधिक समय के बाद, अक्टूबर 2017 में, शिल्पा भारतीय रिएलिटी टीवी शो बिग बॉस 11 पर एक भागीदार बन कर आई और 14 जनवरी 2018 को विजेता घोषित कि गई।

## व्यक्तिगत जीवन
शिल्पा शिंदे, टीवी एक्टर रोमित राज एक टीवी शो की शूटिंग के दौरान करीब आए और फिर यह रिश्ता शादी तक जा पहुंचा। 2009 में न सिर्फ दोनों की शादी की तारीख और जगह तय हो चुके थे बल्कि कार्ड भी छप चुके थे। परिवार के सदस्य, रिश्तेदार और दोस्तों की मौजूदगी में जोड़े ने 29 नवंबर 2009 को गोवा में शादी करने का फैसला किया था। लेकिन उसी साल करवाचौथ के ठीक दो दिन पहले शिल्पा ने शादी तोड़ने का फैसला कर लिया।

शिल्पा ने अपने ट्विटर पोस्ट में एक एमएमएस विडियो का लिंक शेयर किया है और उनका कहना है कि उनका एमएमएस बताकर उन्हें बदनाम करने की कोशिश की गई है। इसके बाद उन्होंने एक लिंक शेयर करते हुए कहा है, 'यह है वह ऑरिजनल लड़की का विडियो जो शिल्पा शिंदे का एमएमएस लीक हुआ है ऐसा बोला जा रहा है।'  हिना खान और उनके बॉयफ्रेंड रॉकी ने भी उनपर पॉर्न का आरोप लगाया।

## टेलीविजन

## इन्हें भी देखें
*
* सौम्या टंडन
* नेहा पेंडसे
* अर्शी खान
* हिना खान
* भूमिका गुरुंग

## सन्दर्भ

## बाहरी कड़ियाँ
* 
* 
* 

श्रेणी:हिन्दी अभिनेत्री
श्रेणी:भारतीय टेलीविज़न अभिनेत्री
श्रेणी:1977 में जन्मे लोग
सौम्या टंडन

**सौम्या टंडन** (अंग्रेजी: Saumya Tandon) एक भारतीय फिल्म और टेलीविजन अभिनेत्री है।

टंडन ने अपने करियर के शुरुआती दिनों में मॉडलिंग का भी कार्यभार संभाला। वह 'फेमिना कव्हर गर्ल' 2006 थीं। वह वर्तमान में लोकप्रिय कॉमेडी धारावाहिक `भाभी जी घर पर हैं' में  'अनीता भाभी' या 'गोरी मेम' का चरित्र निभा रही हैं। उन्होंने सह-मेज़बान के तौर पर 'जोर का झटका: कुल वाइपआउट' (वाइपआउट प्रारूप पर आधारित) शाहरुख खान के साथ 2011 में काम किया।  उसने तीन सत्रों के लिए 'डांस इंडिया डांस' की मेजबानी की है जिसके लिए उन्हें सर्वश्रेष्ठ एंकर पुरस्कार भी मिला है। उन्होंने तीन सीजन के लिए डेरेक ओ'ब्रायन के साथ 'बोर्नवीटा क्विज़' प्रतियोगिता आयोजित की। इम्तियाज़ अली की जब वी मेट में, शाहिद कपूर और करीना कपूर अभिनय के साथ उन्होंने करीना की सहायक चरित्र अभिनेत्री की भूमिका को निभाई। उन्होंने तीन सत्रों के लिए 'एल जी मलिका-ए-किचन' भी आयोजित की।

## प्रारंभिक जीवन
**सौम्या टंडन** का जन्म 3 नवंबर 1984 को भोपाल, मध्य प्रदेश में हुआ था। वह उज्जैन में बड़ी हुई, जहाँँ इन्होंने स्नातक स्तर की पढ़ाई पूरी की।

## व्यक्तिगत जीवन

टंडन अपने निजी जीवन के बारे में बात करने में बहुत अनिच्छुक है। 2016 में उन्होंने अपने प्रेमी सौरभ देवेंद्र सिंह से विवाह किया।  शादी से पहले, उसने 10 साल तक उसे दिनांकित किया। वह अक्षय कुमार द्वारा उनकी फिटनेस के लिए प्रेरित है। जब उनकी ट्रोल की जाती है और नकारात्मक टिप्पणियाँँ पोस्ट करने वालों को अवरुद्ध करने की इच्छा होती है तो वह बहुत सख्त होती है। वह विभिन्न प्रकार के कपड़े पहनना पसंद करती है। उन्होंने कहा:

हम टीवी पर देखते हैं कि अभिनेत्री एक ही तरह की साड़ी पहनती हैं, लेकिन रंग बदलते रहते हैं। ऐसा लगता है कि वे एक विनिर्माण इकाई में हैं। हालाँकि, मैंने अपने संगठनों को एक-दूसरे से काफी अलग रखा है। ड्रेसिंग खत्म नहीं हुआ है ... मैं सिर्फ एक मंत्र का पालन करती हूँँ, जो 'कम है'।

2017 में टंडन ने सोनू निगम को अपने अज़ान विवाद के लिए समर्थन देने के लिए बयान दिया:

आपको यह साबित करने के लिए दूसरों को चिल्लाने और परेशान करने की आवश्यकता नहीं है कि आप कितने धार्मिक हैं। सोनू निगम से मैं सहमत हूँ।

## इन्हें भी देखें
* दिव्यांका त्रिपाठी
* नेहा पेंडसे
* भूमिका गुरुंग
* शिल्पा शिंदे

## सन्दर्भ

## बाहरी कड़ियाँ
* 

श्रेणी:हिन्दी अभिनेत्री
श्रेणी:धारावाहिक अभिनेत्री
श्रेणी:1983 में जन्मे लोग
श्रेणी:जीवित लोग
राखी टंडन

**राखी टंडन** एक भारतीय अभिनेत्री है जो लोकप्रिय भारतीय टेलीविजन नाटक हम पाँच में स्वीटी माथुर की भूमिका के लिए जानी जाती हैं। उन्होंने हमको इश्क ने मारा १९९७ में अभिनय किया। वह २००८ में दूसरे सीजन में भारतीय टीवी नाटक बिग बॉस 2 पर एक प्रतियोगी भी थीं। 
उन्होंने राजीव टंडन से शादी की जो अभिनेत्री रवीना टंडन का भाई हैं। पर यह शादी २०१० में हो गई जब उन्हें अपने पति से तलाक़ प्राप्त हुआ। 
 
## फिल्मोग्राफी
*क्रिश ३ 
*मनी है तो हनी है
*गोलमाल 3
*थैंक यू 
*साडीयान

## टेलीविजन

## सन्दर्भ

श्रेणी:भारतीय महिला
श्रेणी:भारतीय अभिनेत्री
श्रेणी:टेलिविज़न अभिनेत्री
श्रेणी:बिग बॉस प्रतिभागी
कर्ण शर्मा

**कर्ण विनोद शर्मा** () (जन्म ;२३ अक्टूबर १९८७, मेरठ, उत्तर प्रदेश) एक भारतीय क्रिकेट खिलाड़ी है। ये घरेलू क्रिकेट उत्तर प्रदेश के लिए खेलते हैं। शर्मा एक हरफनमौला खिलाड़ी है। ये दाहिने हाथ से लेग ब्रेक गूगली गेंदबाजी करते हैं जबकि   बाएं   हाथ से बल्लेबाजी करते हैं। इन्होंने अपने अंतर्राष्ट्रीय क्रिकेट की शुरुआत ट्वेन्टी-ट्वेन्टी क्रिकेट मैच खेलकर की थी, वो मैच २०१४ में इंग्लैंड क्रिकेट टीम के ख़िलाफ़ खेला गया था। जबकि एक दिवसीय अंतर्राष्ट्रीय क्रिकेट की शुरुआत २०१४-१५ में श्रीलंका के ख़िलाफ़ की थी।  इन्होंने अपने टेस्ट क्रिकेट की शुरुआत ०९ दिसम्बर २०१४ को ऑस्ट्रेलियाई टीम के ख़िलाफ़ की थी।

## घरेलू क्रिकेट

इन्होंने अपने प्रथम श्रेणी क्रिकेट की शुरुआत २००७/०८ में रणजी ट्रॉफी के अंतर्गत *करनैल सिंह स्टेडियम* में जम्मू और कश्मीर के ख़िलाफ़ की थी, उस मैच में इन्होंने विशेष रूप से बल्लेबाज की भूमिका निभाई थी। इसमें इन्होंने १७ चौकों से २३२ गेंदों पर १२० रन बनाए थे। और वो मैच पारी और ८८ रनों से जीते थे। 

## अंतरराष्ट्रीय कैरियर

### ट्वेन्टी२० कैरियर
कर्ण शर्मा ने अपने ट्वेन्टी-ट्वेन्टी की शुरुआत ०७ सितंबर २०१४ को इंग्लैंड क्रिकेट टीम के ख़िलाफ़ शुरुआत की थी। 

### वनडे कैरियर
इसके अलावा कर्ण शर्मा ने १३ नवंबर २०१४ को श्रीलंकाई क्रिकेट टीम के ख़िलाफ़ एकदिवसीय मैचों की शुरुआत की थी। लेकिन दुर्भाग्य से वह पहली गेंद पर चोटिल हो गए थे इस कारण टीम के लिए बल्लेबाजी करने का मौका नहीं मिला। 

### टेस्ट कैरियर
**कर्ण शर्मा** ने अपने टेस्ट क्रिकेट की शुरुआत ०९ दिसंबर २०१४ को ऑस्ट्रेलिया क्रिकेट टीम के ख़िलाफ़ की थी, यानी तक़रीबन अपने एकदिवसीय पदार्पण के एक महीने के भीतर टेस्ट की शुरुआत भी करदी। अपने पहले मैच में इन्होंने दोनों पारियों में ४ विकेट लिए थे और आईपीएल टीम के साथी डेविड वॉर्नर को दो बार आउट किया था। हालांकि उन्होंने दोनों पारियों में केवल ८ रन ही बना पाये थे।

## इंडियन प्रीमियर लीग कैरियर
कर्ण शर्मा ने इंडियन प्रीमियर लीग की शुरुआत २००९ में की थी। कर्ण शर्मा सबसे पहले रॉयल चैलेंजर्स बैंगलोर के लिए खेले थे इसके बाद २०१३ से २०१६ के मध्य ये सनराइजर्स हैदराबाद के लिए खेले थे। २०१७ से २०२२ तक ये मुम्बई इंडियन्स की फ्रैंचाइज के लिए खेले थे। २०२२ से अब तक ये  रॉयल चैलेंजर्स बैंगलोर के लिए खेलते हैं। Saket Jain 

## बाह
* र्मा ईएसपीएन पर
* कर्ण शर्मा विस्डेन पर
## सन्दर्भ

श्रेणी:भारतीय एक दिवसीय अंतरराष्ट्रीय क्रिकेट खिलाड़ी
श्रेणी:भारतीय टेस्ट क्रिकेट खिलाड़ी
श्रेणी:भारतीय ट्वेन्टी २० क्रिकेट खिलाड़ी
श्रेणी:हरफनमौला खिलाड़ी
श्रेणी:मेरठ के लोग
श्रेणी:जीवित लोग
श्रेणी:1987 में जन्मे लोग
श्रेणी:चेन्नई सुपर किंग्स के खिलाड़ी
गणकारिका

*** गणकारिका *** पाशुपत दर्शन का एक महत्वपूर्ण मौजूदा ग्रन्थ है। यह एक पुस्तिका है जो पाशुपत दर्शन के गणों के लिये दर्शन के सिद्धांतों और मुख्य विशेषताओं का संक्षेप में वर्णन करता है।

## रचेता
*गणकारिका* के रचेता हरदत्ताचार्य थे जो ८७९ ईस्वी के आसपास रहते थे। लेकिन ये रचनाकारिता भी विवादित है। इस ग्रन्थ के रचना का श्रेय भासर्वग्न्य को भी दिया जाता है जो दसवीं शताब्दी के विद्वान थे। पर कई विशेषज्ञों का मानना है कि भासर्वग्न्य ने सिर्फ *रत्नटीका* को लिखा है जो *गणकारिका* की टीका है। *गणकारिका* का एकमात्र अनुवाद भारतविद और संस्कृत एवं बौद्ध साहित्य के विद्वान मिनोरु हारा के निबंध में पाया जाता है। 

## ग्रन्थ की सामग्री
लकुलीश पाशुपत दर्शन के प्रमुख माने जाते है। *गणकारिका* को प्रारूप में लकुलीश के रचीत *[[पाशुपत सुत्र]]* से अधिक व्यवस्थित बताया गया है हालांकि यह बहुत छोटा है। *गणकारिका* नए विद्यार्थियों की शुरुआत के बारे में बताते वक्त सामग्री घटक, पुजा का समय, उचित अनुष्ठान, भगवान की छवि, और गुरू के बारे में जानकारी देता है। सामग्री घटकों मे दर्भ, राख, चंदन, फूल, धूप और मंत्रों का उल्लेख है। इसमें पुजा का समय सुबह का बताया है और उचित अनुष्ठान के लिये यह दूसरे ग्रन्थ *[[संस्कारकारिका]]* को संदर्भित करता है; जो खोया हुआ हैं।
 
## सन्दर्भ

श्रेणी:शैव धर्म
श्रेणी:हिन्दू ग्रन्थ
श्रेणी:९वीं सदी का साहित्य
अल निज़ामिया बग़दाद

**अल निज़ामिया बग़दाद** : बग़दाद (अरबी, المدرسة النظامية) का अल-निजामीया, 1965 में स्थापित किया गया था।  1065 में स्थापित किया गया था। जुलाई 10 9 1 में, निज़ाम अल-मुल्क ने स्कूल के प्रोफेसर के रूप में 33 वर्षीय अल ग़ज़ाली को नियुक्त किया।    मुफ्त शिक्षा की पेशकश, इसे "मध्ययुगीन दुनिया का सबसे बड़ा विश्वविद्यालय" के रूप में वर्णित किया गया है।  इब्न टुमार्ट, बर्बर अलमोहाद वंश के संस्थापक, प्रतिष्ठित रूप से स्कूल में भाग लेते और अल-गजाली के तहत अध्ययन करते थे।  निजाम अल-मुल्क के दामाद मुगलिल इब्न बक़री भी स्कूल द्वारा नियोजित थे। 10 9 6 में, जब अल ग़ज़ाली निज़ामिया छोड़ दिया, तो यह 3000 छात्रों को रखे।  1116 में, मुहम्मद अल-शाहरावती निज़ामिया में पढ़ाया।  1170 के दशक में, राजनेता बहाउद्दीन ने निज़ामिया में पढ़ाते थे, इससे पहले कि वे मोसुल में पढ़ाने के लिए चले गए। 

फ़ारसी कवि शेख़ सादी ने 1195 से 1226 तक निज़ामिया में अध्ययन किया, जब उन्होंने तीस साल की यात्रा शुरू की थी, तो उन लोगों में भी शामिल थे जिन्होंने मंगोल के इल्खनाते आक्रमणकारियों के हाथों से बग़दाद को लुटते हुवे को देखा था, जिसको उलुघ खान नेतृत्व कर रहा था। वर्ष 1258 में बगदाद। सादा बगदाद के अल-निजामीय्या में अपने दिनों की पढ़ाई को याद करते हैं: निजामिया में एक साथी छात्र मेरे प्रति क्रूरता दिखाते हैं, और मैंने अपने ट्यूटर को बताया, "जब भी मैं ज्यादा उचित जवाब देता हूं वह ईर्ष्या के साथी नाराज हो जाता है। "

प्रोफेसर ने उत्तर दिया: आपके दोस्त की ईर्ष्या तुमसे सहमत नहीं है, लेकिन मैं नहीं जानता कि किसने कहा था कि पीठ पीछे बोलना प्रशंसनीय था। यदि वह ईर्ष्या के मार्ग से विनाश की तलाश करता है, तो आप बदनाम करने के रास्ते से उनके साथ मिलना चाहेंगे। "

पाठ्यक्रम शुरू में इस्लामी धार्मिक अध्ययन, इस्लामी क़ानून, अरबी साहित्य और अंकगणित पर केंद्रित था, और बाद में इतिहास, गणित, भौतिक विज्ञान और संगीत में विस्तारित किया गया था। 

## इन्हें भी देखें
* मुस्तनसिरीया स्कूल 1231 में स्थापित एक बगदाद स्कूल, 
* निजामिया
* मदरसा
* इस्लामी स्वर्ण युग

## सन्दर्भ

श्रेणी:इस्लामी स्वर्ण युग
श्रेणी:बग़दाद
श्रेणी:निज़मिया
श्रेणी:मदरसा
कालु पांडे

**कालु पांडे** वा () (जन्म: वंशिधर पाण्डे) एक महान् गोरखाली भारदार हैं। उनका उच्च इमान्दारिता, पराक्रम और शौर्यके महिमा नेपाली इतिहासमा हैं। पाँडे वंशके कुलदीपक माने जाते हैं। 

नेपालके एकीकरणमें कीर्तिपुरके दुस्रे युद्धमें वीरगति प्राप्त कालु पाण्डे पृथ्वीनारायण शाहके सेनापति थे। उन्होंने पृथ्वीनारायण शाह और लम्जुंगके राजा रिपुमर्दन शाहके बीच कूटनीतिक सम्बन्ध स्थापित किये थे। उनके देहान्तबाद जमाइँ केहरसिंह बस्न्यातके भाइ अभिमान सिंह बस्न्यात सेनापति बन गए।

## स्रोत

श्रेणी:नेपाली राजनेता
श्रेणी:1774 में जन्मे लोग
श्रेणी:१८१४ में निधन
बल्दीराय

**बल्दीराय**, उत्तर प्रदेश के सुल्तानपुर जिले की तहसील है। अमेठी जिला बनने तक मात्र जो एक ब्लाक था। नजदीक में पारा एक मुख्य स्थान है जिसकी आबादी हिन्दू-मुस्लिम दोनों से मिलकर बनी है, धार्मिक सौहार्द के लिए विशेषित है। उत्तर प्रदेश की राजधानी लखनऊ और बल्दीराय के बीच की दूरी 120 किलोमीटर है।
आम बोलचाल की भाषा अवधी है।

शारदा नहर इस क्षेत्र से होकर गुजरती है इसलिए तथा प्राकृतिक सौंदर्य के कारण यह जगह एक मुख्य पर्यटक क्षेत्र के रूप में विकसित हो रही है। वर्तमान में पूर्वांचल एक्सप्रेसवे यहाँ से होकर गुजरता है।

श्रेणी:सुलतानपुर ज़िला
तीन दरवाजा

**तीन दरवाजा** () भारत देश में गुजरात राज्य मेंअहमदाबाद महानगर में स्थित भद्र किल्ले का ऐतिहासीक प्रवेशद्वार है। ईस्वीसन १४१५ में इस प्रवेशद्वर का निर्माण हुआ था। इस द्वार से ऐतिहासीक घटनाएँ भी जुड़ी हैं। अहमदाबाद महानगर निगम के चिह्न में भी इस प्रवेश्द्वार का समावेश किया गया है।

## इतिहास और वास्तुकला
अंगूठाकार|300x300पिक्सेल|तीन दरवाजे, 1866
तीन दरवाजा अहमदाबाद में भद्र के किल्ले की पूर्व दिशा में स्थित है। ये प्रवेशद्वार अहमद शाह के महल के विशाल मैदान की और ले जाता है। ये पथ भूतकाल में भव्य था और बादशाह की सवारी यहाँ से पसार होती थी। इस प्रवेशद्वार से जुड़ा रास्ता 17 फीट लम्बा और 13 फीट चौड़ा है। ये जगह कलात्मक शिल्प स्थापत्य से सज्ज है। पूर्व में राजमार्ग रहा होगा किन्तु फिलहाल अहमदाबाद की भव्यता में देखेने में ये जगह बहुत ही छोटी प्रतीत होती है।.

अमहदाबाद शहर की स्थापना के बाद तुरंत ही अहमद शाह ने इस तीन दरवाजा प्रवेशद्वार का निर्माण किया था। इसका निर्माण ईस्वीसन की 1414 से 1415 वीं सदी के दौरान हुआ था। ईस्वीसन 1459 में मुहम्मद बेगड़ा 300 घोड़े और 30 हजार सनिकों के दल के साथ युद्ध लड़ने के लिए निकाला था और ये सैन्य इसी प्रवेशद्वार से बाहर निकाला था। उक्त समय रास्ते की दोनों और हाथी और शाही संगीत के साथ उनका स्वागत किया गया था। ये युद्ध मराठा सरदारों के साथ हुआ था।
### मराठा पाठ
अंगूठाकार|तीन द्वार के स्तंभ पर पुत्री को पिता की संपत्ति में बराबर का अधिकार दिया जाएगा वाला पाठ दिख रहा है।
मराठा सूबा चिमान जी रघुनाथ ने सन 1812 में यह फरमान जारी किया था कि अब से स्त्रियॉं को उनकी पैतृक संपत्ति में पुरुष के समान ही अधिकार मिलेगा। हिन्दू और मुस्लिम दोनों के लिए ये फरमान जारी किया गया था। ये फरमान जिस शिलालेख पर अंकित किया गया था उनका अस्तित्व आज भी है। शिलालेख में 10 अक्तूबर 1812 की दिनांक लिखी है। पाठ में देवनागरी लिपि में लिखा हुआ है कि 'पुत्री को पिता की संपत्ति में किसी भी प्रकार के भेदभाव के बिना समान अधिकार दीजिये। भगवान विश्वनाथ का ये आदेश है। इस आदेश का पालन करने में कोई कसूर करेगा तो हिंदुओं को भगवान महादेव (शिव) और मुसलमानो को अल्लाह या रसूल को उत्तर देना पड़ेगा।'
## अखंड दीपक
### कथा
अंगूठाकार|300x300पिक्सेल|सड़क दृश्य, 1890
इस किल्ले और तीन प्रवेशद्वार के विषय में लोगों मै कुछ किवदंतियाँ या लोककथाएँ भी प्रचलित है। इस कथा के अनुसार 'एक बार धन की देवी लक्ष्मी शहर को छोडने के लिए भद्र के किले के पास आई और तीन दरवाजे से बाहर निकल रही थी। द्वारपाल ख्वाजा सीदिक कोटवाल ने उनको रोक लिया और जब तक बादशाह अहमद शाह अनुमति न दें तब तक शहर से बाहर न जाने के लिए कहाँ। कोटवाल बादशाह के पास गया और लक्ष्मी को शहर में रखने के लिए खुद का आत्मसमर्पण करना होगा ये बात बताई। परिणाम स्वरूप शहर की संपत्ति सलामत रही।

भद्र किल्ले के प्रवेशद्वार के पास कोटवाल का मकबरा आज भी वहाँ स्थित है। महालक्ष्मी जी के प्रतिनिधि स्वरूप माँ काली का मंदिर विद्यमान है। जो भद्रकाली के नाम से सुप्रसिद्ध है। इस कथा को समर्पित तीन दरवाजे के एक गोख में एक दीपक 600 साल से भी ज्यादा समय से प्रज्वलित रखा गया है। एक मुस्लिम परिवार के द्वार इस दीपक की निगरानी होती है और अखंड प्रज्वलित रखा जाता है। इस मुस्लिम परिवार के द्वारा कई पीढ़ियो से ये कार्य हो रहा है।

## चित्र

File:Teen Darwaja (Tran Darwaja).jpg|तीन दरवाजे
File:3gates.JPG|तीन दरवाजे
File:Teen Darwaza.JPG|तीन दरवाजे की सड़क पर व्यापारी


## सन्दर्भ

* *इस लेख में निम्नलिखित प्रकाशनाधिकार मुक्त पुस्तक का पाठ लिया गया है:-*:
** 
** 

श्रेणी:अहमदाबाद
भगवान् बिरसा जैविक उद्यान

भगवान् बिरसा जैविक उद्यान झारखण्ड की राजधानी रांची में स्थित एक उद्यान हैं। यह रांची-हज़ारीबाग़ रोड पर स्थित यह उद्यान सैलानियों के आकर्षण का केंद्र है। बिरसा जैविक उद्यान की स्थापना 1994 मे हुई।

## सन्दर्भ
ये धर्मा हेतु

**ये धर्मा हेतु** एक प्रसिद्ध संस्कृत मन्त्र है जो प्राचीन काल में बहुत प्रचलित थ। यह चैत्यों, मूर्तियों, आदि में प्रायः मिलता है।

यह मन्त्र निम्नलिखित है-
: *ये धर्मा हेतु-प्रभवा हेतुं तेषां तथागतो ह्यवदत्
: *तेषां च यो निरोध एवं वादी महाश्रमण

अर्थ : जो घटनाएँ हेतु से उत्पन्न होतीं हैं, तथागत ने उन घटनाओं के हेतु (कारण) बताये हैं और उनका जो निरोध (रोकने का उपाय) है उसे भी बताया है- ऐसा महाश्रमण कहते हैं।

श्रेणी:बौद्ध मन्त्र
कर्टली एम्ब्रोस

अंगूठाकार|कर्टली एम्ब्रोस
**कर्टली एम्ब्रोस** (जन्म 21 सितंबर 1963, ) एंटीगुआ और बारबुडा से पूर्व क्रिकेट खिलाड़ी हैं जिन्होंने 1988 से 2000 तक वेस्टइंडीज क्रिकेट टीम का प्रतिनिधित्व किया था। वह एक तेज गेंदबाज है, जो कई वर्षों तक वेस्ट इंडीज़ के लिये कोर्टनी वॉल्श के साथ मिलकर शानदार गेंदबाजी साझेदारी के लिए जाने जाते हैं। एम्ब्रोस ने वेस्टइंडीज के लिए 98 टेस्ट और 176 एकदिवसीय मैच खेलें, जिसमें उन्होंने क्रमशः 405 और 225 विकेट लिए। अपने कैरियर के अधिकतर समय में वह आईसीसी प्लेयर रैंकिंग में अव्वल रहे और उन्हें दुनिया में सर्वश्रेष्ठ गेंदबाज का दर्जा दिया गया। 1992 में एम्ब्रोस को विज्डन क्रिकेटर्स ऑफ द ईयर में से एक नामित किया गया था। अक्टूबर 2010 में उन्हें आईसीसी क्रिकेट हॉल ऑफ फेम में शामिल किया गया और विशेषज्ञों के एक पैनल द्वारा वेस्टइंडीज के सार्वकालिक ग्यारह खिलाड़ियों में उनका चयन किया गया।

## इन्हें भी देखें
* जोएल गार्नर 
* मैलकम मार्शल

## सन्दर्भ

श्रेणी:1963 में जन्मे लोग
श्रेणी:जीवित लोग
श्रेणी:वेस्ट इंडीज़ के क्रिकेट खिलाड़ी
लांग मार्च 11

**लांग मार्च 11 या चांग झेंग 11 (Long March 11 or Chang Zheng 11)** एक चीनी ठोस ईंधन वाला वाहक रॉकेट है जिसे चीन एयरोस्पेस साइंस एंड टेक्नोलॉजी कार्पोरेशन द्वारा विकसित किया गया है। इसकी पहली उड़ान 25 सितंबर, 2015 को हुई। यह पृथ्वी की निचली कक्षा में  तथा सूर्य समकालिक कक्षा (700 किमी) में  तक के भार का पेलोड ले जा सकता है। यह रॉकेट लांग मार्च रॉकेट परिवार का हिस्सा है।

## लॉन्च की सूची

## इन्हें भी देखें
* लांग मार्च
* जिउकुआन उपग्रह प्रक्षेपण केंद्र

## सन्दर्भ

श्रेणी:लांग मार्च (रॉकेट परिवार)
शार्दुल ठाकुर

**शार्दुल ठाकुर** () (जन्म ;१६ अक्टूबर १९९१, पालघर, महाराष्ट्र, भारत) एक भारतीय क्रिकेट टीम के खिलाड़ी है जो घरेलू क्रिकेट मुम्बई के लिए खेलते है। ये प्रथम श्रेणी क्रिकेट खेलते हुए भारतीय अंतर्राष्ट्रीय क्रिकेट टीम के २१८वें खिलाड़ी है। दिल्ली कैपिटल्स ने आईपीएल 2022 के मेगाऑक्शन में इस बार शार्दुल ठाकुर को 10.75 करोड़ रुपये देकर खरीदा है |

## घरेलू कैरियर
शार्दुल ठाकुर ने अपने स्कूली क्रिकेट जीवन में एक बार ६ गेंदों पर लगातार ६ छक्के लगाए थे। इन्होंने अपने प्रथम श्रेणी क्रिकेट की शुरुआत नवम्बर २०१२ में जयपुर के सवाई मानसिंह स्टेडियम में राजस्थान के खिलाफ खेला था। इनके कैरियर की शुरुआत अच्छी नहीं रही और पहले चार मैचों में ८२.० की गेंदबाजी औसत से महज ४ विकेट लिए थे। लेकिन २०१२-१३ की रणजी ट्रॉफी में इन्होंने २६.२५ की औसत से ६ टेस्ट मैचों में २७ विकेट लिए जिसमें एक बार एक पारी में ५ विकेट भी लिए थे। इसके अलावा इन्होंने २०१३-१४ की रणजी ट्रॉफी में २०.८१ की गेंदबाजी औसत से १० मैचों में ४८ विकेट लिए थे।

२०१५-१६ की रणजी ट्रॉफी के फाइनल मैच में सौराष्ट्र की टीम के खिलाफ आठ विकेट लिए थे और मुम्बई की टीम को ४१वीं जीत मिली थी।

2015 इंडियन प्रीमियर लीग के लिए इन्होंने २० लाख के लिए किंग्स इलेवन पंजाब के खेलना का निर्णय लिया था। इन्होंने अपना अपना इंडियन प्रीमियर लीग का मैच दिल्ली डेयरडेविल्स के खिलाफ खेला था जिसमें इन्होंने ४ ओवरों में ३८ रन देकर १ विकेट लिया था।

मार्च २०१७ में इन्हें २०१७ इंडियन प्रीमियर लीग के लिए  राइजिंग पुणे सुपरजायंट्स के लिए चुना गया था।

## अंतरराष्ट्रीय कैरियर
इन्हें भारतीय क्रिकेट टीम के २०१६ के वेस्ट इंडीज दौरे के लिए १६ सदस्य टीम में चुना गया था लेकिन इनको खेलने का मौका नहीं मिल पाया था। इसके बाद अगस्त २०१७ में इनका नाम भारतीय क्रिकेट टीम का श्रीलंका दौरा 2017 के लिए वनडे सीरीज में शामिल किया गया था जिसमें इन्हें खेलने का मौका भी मिला। इन्होंने अपने एक दिवसीय अंतरराष्ट्रीय क्रिकेट की शुरुआत ३१ अगस्त को श्रीलंका के खिलाफ की थी।। शार्दुल १० नम्बर की जर्सी पहनने वाले दूसरे भारतीय खिलाड़ी बन गए है पहले सचिन तेंदुलकर पहना करते थे इस कारण सामाजिक मीडिया पर इसका काफी विवाद हुआ है।

### 2021-2022 दक्षिण अफ्रीका दौरा
ऑलराउंडर के रूप में शार्दुल ठाकुर दक्षिण अफ्रीका में एक पारी में 7 विकेट झटकने वाले पहले एशियन गेंदबाज बने है. इसके अलावा दक्षिण अफ्रीका के खिलाफ एक पारी में सबसे बेहतर बॉलिंग फिगर का भी भारतीय रिकॉर्ड अब उनके नाम हो गया है  | शार्दुल ठाकुर ने पहली पारी में 61 रन देकर 7 विकेट लिए. इसके पहले यह रिकॉर्ड रविचंद्रन अश्विन के नाम पर था. अश्विन ने 2015 में नागपुर में 66 रन देकर 7 विकेट झटके थे |

## सन्दर्भ

श्रेणी:भारतीय क्रिकेट खिलाड़ी
श्रेणी:पालघर के लोग
श्रेणी:गेंदबाज
श्रेणी:1991 में जन्मे लोग
श्रेणी:जीवित लोग
श्रेणी:चेन्नई सुपर किंग्स के खिलाड़ी
श्रेणी:महाराष्ट्र के खिलाड़ी
सुचित्रा त्रिवेदी

**सुचित्रा त्रिवेदी** एक भारतीय अभिनेत्री है, जो हिंदी और गुजराती फिल्मों में अपने काम के लिए जानी जाती हैं। उन्होंने भारतीय ओपेरा और मंच नाटकों पर कई लोकप्रिय भूमिकाएं की हैं।

सुचित्रा का जन्म २० सितंबर १९७६ में मुंबई, महाराष्ट्र में हुआ था। त्रिवेदी ने १९८३ की बॉलीवुड फिल्म वो सात दिन में एक बाल कलाकार के रूप में अभिनय की शुरुआत की, जिसमें मुख्य भूमिकाओं में अनिल कपूर, नसीरुद्दीन शाह, और पद्मिनी कोल्हापुर शामिल थे। वह मुख्यतः भारतीय हिंदी टेलीविजन पर काम करती है।

## फिल्मोग्राफी
### फिल्में
*वो सात दिन १९८३
*जयते १९९७ 
*मिशन कश्मीर (2000 फ़िल्म) २००० 
*ओ रे मनवा २००६
*फिराग २००८ 
*कुछ कुछ लोचा है २०१५

### टेलीविजन

### मंच
*ईश्वर नी एक्सचेंज ऑफर २००५ (गुराजती)

## सन्दर्भ

श्रेणी:भारतीय महिला
श्रेणी:भारतीय अभिनेत्री
श्रेणी:हिन्दी अभिनेत्री
श्रेणी:मुम्बई के लोग
श्रेणी:1976 में जन्मे लोग
श्रेणी:जीवित लोग
साहित्य अकादमी पुरस्कार सिन्धी

**[[साहित्य अकादमी पुरस्कार]]** एक साहित्यिक सम्मान है जो कुल २४ भाषाओं में प्रदान किया जाता हैं और सिन्धी भाषा इन में से एक भाषा हैं। अकादमी ने १९५९ से इस भाषा के लिए पुरस्कारों को पेश किया।

## साहित्य अकादमी पुरस्कार विजेता
सिन्धी में दिए गए साहित्य अकादमी पुरस्कारों की सूची इस प्रकार है:

:* † - मरणोपरांत सम्मानित किया गया

## अनुवाद पुरस्कार विजेता
साहित्य अकादमी ने १९८९ से अनुवाद के लिए नया पुरस्कार शुरू किया। इस पुरस्कार के विजेता इस प्रकार हैँ: 

## बाल साहित्य पुरस्कार विजेता
साहित्य अकादमी ने २०१० से बाल साहित्य के लिए नया पुरस्कार शुरू किया। इस पुरस्कार के विजेता इस प्रकार हैँ: 

## युवा पुरस्कार विजेता
साहित्य अकादमी ने २०११ से युवा लेखकों के लिए नया पुरस्कार शुरू किया। इस पुरस्कार के विजेता इस प्रकार हैँ: 

## सन्दर्भ

श्रेणी:साहित्य अकादमी पुरस्कार
मल्टी कैलिबर व्यक्तिगत हथियार प्रणाली

**मल्टी कैलिबर व्यक्तिगत हथियार प्रणाली (Multi Calibre Individual Weapon System या MCIWS)** एक आक्रमण राइफल है जिसे रक्षा अनुसंधान और विकास संगठन की एक प्रयोगशाला, आर्ममेंट रिसर्च एंड डेवलपमेंट एस्टैब्लिशमेंट द्वारा विकसित किया गया है। इसे पहली बार DEFEXPO 2014 प्रदर्शनी में देखा गया था और इसके ऑर्डनेंस फैक्टरी तिरुचिरापल्ली द्वारा निर्मित होने की संभावना है।

2015 तक, राइफल को एडवांस्ड ऑटोमेटिक राइफल (एएआर) के रूप में भी जाना जाता था। इसका खाली वजन  है। इसका 2014 से उत्पादन किया जा रहा है। यह 600-650 राउंड प्रति मिनट फायर कर सकती है।

## इतिहास
thumb|right|200px|मल्टी कैलिबर व्यक्तिगत हथियार प्रणाली
भारतीय सेना ने वर्तमान आईएनएसएएस राइफल को सेवा से बदलने के लिए स्वदेशी आक्रमण राइफल चुनने का फैसला किया है। निर्णय सेना के पूर्व चीफ जनरल दलबीर सिंह सुहाग ने लिया। यह निर्णय विदेशी मुद्रा में पैसा बचा सकता है और स्थानीय निर्माण को बढ़ावा दे सकता है। कई राइफल वर्तमान में तीन प्रोटोटाइप राइफलों के साथ छोटे हथियारों के परीक्षण से गुजर रहे हैं जो आईएनएसएएस राइफल के भविष्य के प्रतिस्थापन के रूप में परीक्षण के लिए तैयार हैं। मल्टी कैलिबर व्यक्तिगत हथियार प्रणाली ने सीमा सुरक्षा बल, केंद्रीय रिजर्व पुलिस बल, इंडो-तिब्बती सीमा पुलिस और सशस्त्र सीमा बल सहित भारतीय अर्धसैनिक बलों के साथ भी रुचि पाई है।

## डिज़ाइन
मल्टी कैलिबर व्यक्तिगत हथियार प्रणाली 5.56x45मिमी नाटो, 7.62×39मिमी और 6.8मिमी रेमिंगटन एसपीसी फायर करने के लिए कॉन्फ़िगर किया गया है। इसका डिजाइन दोनों एआर-15 और एफएन एफएनसी से प्रभावित है। बैरल असेम्बली एके-47 पर आधारित है। इसका डिजाइन सैनिकों को राइफल बैरल को बदलकर मिशन की आवश्यकताओं के अनुसार इसे कॉन्फ़िगर करने की अनुमति देगा। मल्टी कैलिबर व्यक्तिगत हथियार प्रणाली एक गैस संचालित शॉर्ट स्ट्रोक पिस्टन डिजाइन का उपयोग करता है और 30-राउंड प्लास्टिक-टाइप मैगज़ीन का उपयोग करता है। राइफल में भी कुछ खास विशेषताएं हैं, जैसे कि चार्जिंग लीवर और मैगजीन रिलीज़। मल्टी कैलिबर व्यक्तिगत हथियार प्रणाली में एयरबर्स्ट-प्रकार के हथगोले को फायर करने के लिये स्वदेशी अन्डर बैरल ग्रेनेड लॉन्चर भी शामिल है, जो 500 मीटर तक के लक्ष्य भेद सकते हैं। ऊपरी रिसीवर पर पिकटिन्नी रेल पर विभिन्न दृष्टि को रखा जा सकता है। 

राइफल उच्च ग्रेड एल्यूमीनियम मिश्र धातु से बना है और इसका बेहतर प्रदर्शन किया गया है। मल्टी कैलिबर व्यक्तिगत हथियार प्रणाली का मॉड्यूलर डिज़ाइन सैनिक को पिन हटाकर बंदूक को और अधिक आसानी से इकट्ठा करने में मदद करता है। साथ ही बिना कीलक वाला डिजाइन इसे युद्ध वातावरण में बेहतर काम करने में मदद करता है।

## इन्हें भी देखें
* इंसास राइफल
* एक्सकैलिबर राइफल
* रक्षा अनुसंधान एवं विकास संगठन
* भारतीय सेना
* डीआरडीओ

## सन्दर्भ

श्रेणी:भारत के हथियार
श्रेणी:भारतीय सेना
शीतकालीन ओलंपिक में बैथलॉन

**बैथलॉन** ने 1960 के शीतकालीन ओलंपिक में स्क्वॉ वैली में पुरुषों की 20 किमी व्यक्तिगत घटना के साथ शुरुआत की। 1968 के ग्रेनोबल में शीतकालीन ओलंपिक में पुरुषों के 4 × 7.5 किमी रिले की शुरूआत हुई, इसके बाद 1980 के झील प्लेसिड, न्यूयॉर्क में शीतकालीन ओलंपिक में 10 किमी स्प्रिंट आयोजन हुआ। अल्बर्टविले में 1992 के शीतकालीन ओलंपिक की शुरुआत से, महिला बायथलॉन 15 किमी व्यक्तिगत, 3 × 7.5 किमी रिले (4 × 7.5 किलोमीटर के बीच 1994-2002, और 4 × 6 किमी 2006 में) और 7.5 किमी स्प्रिंट के साथ शुरू हुआ। साल्ट लेक सिटी में 2002 शीतकालीन ओलंपिक में एक खोज दौड़ (पुरुषों के लिए 12.5 किमी और महिलाओं के लिए 10 किमी) शामिल थी स्प्रिंट रेस के शीर्ष 60 फिनिशर (पुरुषों के लिए 10 किमी और महिलाओं के लिए 7.5 किलोमीटर) पीछा कार्यक्रम के लिए योग्य होगा। स्प्रिंट विजेता दौड़ शुरू करता है, उसके बाद उस क्रम में स्प्रिंट विजेता को एक ही बार अंतराल पर प्रत्येक बावथिथेटर का पीछा किया जाता है। 2006 के ट्यूरिन में शीतकालीन ओलंपिक में, एक सामूहिक शुरुआत (पुरुषों के लिए 15 किमी और महिलाओं के लिए 12.5 किमी) शुरू की गई जहां पिछले चार घटनाओं के शीर्ष 30 बायैथलेट प्रतियोगिता के लिए एक साथ शुरू करने की अनुमति दी गई थी।

1960 के शीतकालीन ओलंपिक में बायथलॉन की शुरुआत से पहले, चार शीतकालीन ओलंपिक खेलों में आयोजित एक सैन्य गश्ती कार्यक्रम था: 1924, 1928, 1936 और 1948। 1924 में सैन्य गश्ती के लिए पदक प्रदान किया गया, लेकिन यह अन्य तीन खेलों के लिए एक प्रदर्शन आयोजन था।

## पुरुष
**•** = *आधिकारिक घटना*, (d) = *[[प्रदर्शन खेल | प्रदर्शन इवेंट]]*

## महिलाएं
**•** = *आधिकारिक घटना*, (d) = *[[प्रदर्शन खेल | प्रदर्शन इवेंट]]*

## मिश्रित

## पदक तालिका

*[[2014 शीतकालीन ओलम्पिक|2014 शीतकालीन ओलंपिक]] के अनुसार*

## राष्ट्र द्वारा एथलीटों की संख्या

## सन्दर्भ
रणजीतराम महेता

**रणजीतराम महेता** (25 अक्टूबर 1881 - 4 जून 1917) जानेमाने गुजराती लेखक थे।. गुजराती साहित्य का सर्वोच्च पुरस्कार रणजीतराम स्वर्ण पदक उनके सम्मान में गुजराती लेखकों को दिया जाता है।
## जीवन
रणजीतराम का जन्म 25 अक्तूबर 1881 के दिन गुजरात के सुरत नगर में हुआ था। उनके पिता वावा भाई महेता अहमदाबाद नगरनिगम में मुख्य अभियंता थे इसलिए रणजीतराम का प्राथमिक शिक्षण अहमदाबाद में हुआ।  ईस्वीसन १९०३ में रणजीतराम ने गुजरात विश्वविद्यालय से कला के विषय में स्नातक की उपाधि प्राप्त की और वहाँ पे ही कुछ महीनो तक संशोधक के रूप में काम किया। १९०५ में उमरेठ की उच्चत्तर मध्यमिक विद्यालय के आचार्य के रूप में काम किया। १९०६ से १९१७ तक भावनगर रियासत के दीवान प्रभाशंकर पट्टणी के मददनिश के रूप में भी काम किया था।

रणजीतराम ने १९०४ में गुजराती साहित्य सभा और १९०५ में गुजराती साहित्य परिषद की स्थापना की थी।

४ जून, १९१७ के दिन मुंबई के समुद्र में डूब जाने के कारण उनका निधन हुआ था। उनकी याद में गुजराती साहित्य का सर्वोच्च पुरस्कार रणजीतराम सुवर्ण पदक एनायत किया जाता है।

उनके पुत्र अशोक महेता भारत के राजनेता थे।

## सन्दर्भ
शीतकालीन ओलंपिक में बॉबस्लेय

**बॉबस्लेय** एक शीतकालीन ओलंपिक खेलों में एक घटना है जहां एक दो या चार व्यक्ति टीम एक विशेष रूप से डिजाइन किए गए बर्फ के ट्रैक की तरफ चलती है, जिसकी जीत वाली टीम सबसे तेज़ समय के साथ मार्ग को पूरा करती है।  1924 में चेमोनिक्स, फ्रांस में पहली बार शीतकालीन खेलों के बाद इस घटना को विशेष रूप से स्क्वॉ वैली में 1960 के खेलों के अपवाद के साथ दिखाया गया, जब आयोजन समिति ने खर्च कम करने के लिए एक ट्रैक बनाने का फैसला नहीं किया। इस अपवाद के अलावा, चार-पुरुष प्रतियोगिता हर गेम पर प्रतिस्पर्धा कर रही है (1928 में, यह पांच-पुरुष प्रतियोगिता थी)। दो-पुरुष घटना को 1932 गेम्स में पेश किया गया था और 2002 के शीतकालीन ओलंपिक में पहली बार एक महिला प्रतियोगिता हुई थी।

## आयोजन

## पदक के नेताओं

कम से कम एक स्वर्ण पदक और एक कांस्य पदक जीतने वाले एथलीट नीचे सूचीबद्ध हैं।

### पुरुष

### महिला

## पदक तालिका

## राष्ट्र द्वारा बॉबस्लेडर्स की संख्या

## सन्दर्भ
शीतकालीन ओलंपिक में क्रॉस-कंट्री स्कीइंग

फ्रांस में चेमोनिक्स, 1924 में पहली शीतकालीन खेलों के बाद से शीतकालीन ओलंपिक खेलों में क्रॉस-कंट्री स्कीइंग का चुनाव हुआ है। 1952 शीतकालीन ओलंपिक में महिलाओं की घटनाओं का पहला चुनाव हुआ था।

## पुरुष

## महिलाएं

## पदक तालिका

## राष्ट्र द्वारा क्रॉस-कंट्री स्कीयर की संख्या

## सन्दर्भ
शीतकालीन ओलंपिक में कर्लिंग

**कर्लिंग** 1924 में चेमोनिक्स में उद्घाटन शीतकालीन ओलंपिक खेलों के कार्यक्रम में शामिल किया गया था। 2006 तक अंतरराष्ट्रीय ओलंपिक समिति ने उस प्रतियोगिता के परिणामों को आधिकारिक नहीं माना था कर्लिंग 1932 के खेलों में एक प्रदर्शन खेल था, और फिर 1988 और 1992 में एक लंबी अनुपस्थिति के बाद। खेल को अंततः 1998 के नागानो गेम्स के आधिकारिक कार्यक्रम में जोड़ा गया।

1936 और 1964 में हिम स्टॉक स्पोर्ट्स (जर्मन में ईस्टस्टॉक्सिचिन) का प्रदर्शन किया गया था। इन घटनाओं को कर्लिंग के अतिरिक्त प्रदर्शन नहीं माना जाता है।

दो घटनाएं लड़ी हुई हैं, पुरुषों और महिलाओं की। एक तीसरा, मिश्रित डबल्स, 2010 शीतकालीन ओलंपिक में शामिल करने के लिए माना जाता था। हालांकि, इसे अस्वीकार कर दिया गया था क्योंकि ओलंपिक कार्यक्रम आयोग ने महसूस किया कि यह पर्याप्त रूप से विकसित नहीं हुआ है। जून 2015 में आईओसी कार्यकारी बोर्ड की बैठक के बाद मिश्रित डबल्स को 2018 के शीतकालीन ओलंपिक में शामिल करने के लिए मंजूरी दी गई थी।

## भाग लेने वाले देशों
प्रत्येक टूर्नामेंट में प्रत्येक टीम के लिए अंतिम प्लेसमेंट निम्न तालिकाओं में दिखाया गया है।

## पदक तालिका
2014 शीतकालीन ओलंपिक के रूप में जीता कर्लिंग मेडल में स्थिति।

## पदक सारांश

### पुरुष

### महिलाओं

### मिश्रित डबल

## सन्दर्भ
एच. आर. विश्वास

** एच. आर. विश्वास ** संस्कृत भाषा के प्रतिष्ठित साहित्यकार हैं। इनका जन्म कर्नाटक राज्य के चिकमंगलूर जिले के शृंगेरी में हुआ और अब वह मैंगलुरु में रहते हैं।

## कार्य और पुरस्कार
विश्वास संस्कृत पत्रिका  सम्भाषण *संदेश* के संपादक रहे हैं। इन्होंने कर्नाटक सरकार के कक्षा ५ से ७ तक के लिए संस्कृत पाठ्य पुस्तकों के पाठ्यक्रम समिति में कार्य किया है। वे संस्कृत भारती के प्रकाशन प्रमुख रहे है।  उन्होंने एस. एल. भैरप्प के कन्नड़ पुस्तक *पर्व* का भी अनुवाद किया है।

२०१० में इन्हे उपन्यास *आवरणम्* के लिये साहित्य अकादमी का संस्कृत अनुवाद पुरस्कार मिला। ये उपन्यास एस. एल. भैरप्प के कन्नड *आवरण* का अनुवाद है।
 
२०१३ में इन्हे नाटक *मार्जालस्य मुखं दृष्टम्* के लिये साहित्य अकादमी का संस्कृत बाल साहित्य पुरस्कार मिला।

## सन्दर्भ

श्रेणी:साहित्य अकादमी द्वारा पुरस्कृत संस्कृत भाषा के साहित्यकार
फीनियन

आयरलैंड की अंग्रेजी शासन से मुक्ति के हेतु निर्मित एक संगठन (फिनियन ब्रदरहुड) के सदस्यों को **फीनियन्स** (Fenian)  कहते थे। जॉन ओ महोनी ने १८४८ में न्यूयार्क में इसकी नींव डाली। फीनियन ब्रदरहुड का उद्देश्य शस्त्रक्रांति और सैनिक कार्यवाइयों द्वारा आयरलैंड को स्वतंत्र करना था। १८६६ में ब्रदरहुड ने कनाडा पर आक्रमण किया। फीनियन क्रांतिकारी आयरलैंड भी गए और विद्रोह की आग भड़कानी चाही। विद्रोह सफल नहीं हुआ। तब उन्होंने इंग्लैंड की बस्तियों पर बमबारी आरंभ की। १८६७ में उन्होंने क्लर्केनवेल जेल पर धावा बोल दिया, और विस्फोट से उसकी दीवार तोड़ दी। इन उग्र गतिविधियों के बावजूद आंदोलन अधिक दिनों तक जीवित न रह सका; फिर भी, आयरिश स्वतंत्रता की चेतना जाग्रत करने में इनकी भूमिका महत्वपूर्ण रही।

श्रेणी:आयरलैंड का इतिहास
द फ़ेयरी क्वीन

**द फ़ेयरी क्वीन** (The Faerie Queene) १६वीं शताब्दी के प्रसिद्ध अंग्रेजी कवि एडमंड स्पेंसर की सर्वोत्तम रचना है। इस ग्रंथ के प्रणयन में उनका उद्देश्य रूपक के माध्यम से अरस्तू द्वारा वर्णित १२ नैतिक गुणों की महत्ता पर प्रकाश डालना था। पूरी पुस्तक १२ सर्गों में होती, लेकिन वे केवल छह सर्ग ही पूरा कर पाए। जिन नैतिक गुणों की इन छह सर्गों में चर्चा है वे क्रमश: इस प्रकार हैं - धार्मिकता, संयम, सतीत्व या पवित्रता, मित्रता, न्याय और विनम्रता। ७वें सर्ग के भी कुछ अंश मिलते हैं, जिसमें दृढ़ता की महत्ता पर प्रकाश पड़ता है।

स्पेंसर की कल्पना में पुस्तक की योजना इस प्रकार थी - परीलोक की रानी ग्लोरियाना प्रति वर्ष अपने दरबार में एक उत्सव करती है जिसमें रानी की सहायता के आकाँक्षी उत्पीड़ित जीव तथा ऐसे लोगों की सहायता करने के इच्छुक एक साथ एकत्र होते हैं। यह उत्सव साधारणतया १२ दिन चलता है। प्रत्येक को किसी दुखी प्राणी की सहायता के लिए कहा जाता है और इस कार्य में उसे बहुत सी कठिनाइयाँ झेलनी पड़ती हैं और साहसिक कार्य करने पड़ते हैं। 'फ़ेयरी क्वीन' के छ: सर्गों में दी हुई रूपक कहानियाँ ग्लोरियाना के दरबार के एक ऐसे ही उत्सव से संबंधित हैं।

स्पेंसर ने 'फेयरी क्वीन' की रचना आयरलैंड में प्रारंभ की और इसके प्रथम तीन सर्ग सन् १५९० में इंग्लैंड में प्रकाशित हुए। उनका मंतव्य रूपकों के सहारे व्यापक संसार तथा प्रत्येक मनुष्य के हृदय में चल रहे सत् प्रवृत्तियों और कुप्रवृत्तियों के बीच के संघर्ष को प्रदर्शित करना था। जैसा कि उन्होंने सर वाल्टर रैले के नाम अपने पत्र में घोषित किया, इस पुस्तक का उद्देश्य पाठकों को नैतिकता एवं सदाचरण में शिक्षित करना था।

लेकिन 'फ़ेयरी क्वीन' में रूपक का सहारा तत्कालीन राजनीति तथा शासन से संबंधित व्यक्तियों की चर्चा के लिए भी लिया गया है। परीदेश की रानी ग्लोरियाना के नाम पर कवि महारानी एलिजावेथ की प्रशस्ति गाता है। इसी प्रकार फ़ेयरी क्वीन के अन्य पात्र भी तत्कालीन राजनीतिक जीवन में प्रमुख व्यक्तियों के प्रतीक हैं।

श्रेणी:अंग्रेजी साहित्य
एमा स्मिथ डेवो

**एमा स्मिथ डेवो** (२२ अगस्त,१८४८-सितम्बर ३,१९४७) बीसवी सदी के शुरूआती दौर में प्रमुख रूप से महिलाओं के मताधिकार के लिए काम करने वाली एक महिला हैं, जिन्होंने राजनीति जगत का चेहरा महिलाओं व पुरुषों दोनों के लिए बदल दिया। एमा को "महिलाओं के मताधिकारों की माता" के रूप में भी जाना जाता था।
## '''प्रारंभिक जीवन'''
एमा स्मिथ डेवो का जन्म २२ अगस्त, १८४८ में इलिनोइस के रोज़विल में हुआ था। सुजैन बी.एंथोनी के भाषण से ही प्रेरित होकर उन्होंने ८ वर्ष की आयु में ही मताधिकारो के लिए काम करने का निश्चय कर लिया। १८८० में उन्होंने जॉन हेनरी डेवो से विवाह कर लिया जिन्होंने पूरे जीवन में उनका हर अभियान में समर्थन व सहायता की मताधिकार के सुधर से लेकर राज्य के दर्जे तक। समय के साथ एमा एक बहुत ही अच्छी सार्वजानिक वक्ता बन गयी जिसके बारे में खुद सुजैन बी.एंथोनी ने उनकी सराहना की।

## '''करियर'''
डेवो ने दक्षिण डकोटा में १८९० में मताधिकार संशोधन के लिए प्रचार किया। उनके संगठनात्मक कौशल और अछे व्यक्तित्व के मालिक होने के कारण उन्हें १८९५ में इदाहो राज्य में एक आधिकारिक मताधिकार समूह का आयोजन करने के लिए चुना गया। उनके भाषण इस पर केन्द्रित थे कि अंतर्राष्ट्रीय संघर्ष के लिए शांतिपूर्ण तरीके से समाधान किये जाये और महिलाओं के लिए वोटो का अधिकार जीतने से निष्क्रिय रूप से परिवर्तन लाने में सक्षम साबित हो। १८९६ में एमा के कारण इदाहो की महिलाओं को मत देने का अधिकार प्राप्त हुआ। उन्होंने २८ राज्यों और क्षेत्रो में अधिकारिक मताधिकार समूह बनाये। वह कई उच्च-प्रोफ़ाइल रणनीतियों को कार्यान्वित करने के लिए ज़िम्मेदार थी जैसे कि प्रकाशन की पाकपुस्तिकाएं, महिलाओं के दिन का आयोजन। वह अक्सर अपने भाषण को ये बोल कर शुरू करती थी कि "संयुक्त राज्य अमरीका के संविधान में ऐसा कुछ भी नहीं है, जों महिलाओ से मत देने के अधिकार से रोके। 
### वाशिंगटन राज्य
डेवो १९०५ में टैकोमा, वाशिंगटन चले गए, और एक साल बाद एम्मा स्मिथ डेवो को वाशिंगटन समानताधिकार संघ का अध्यक्ष बनाया गया। इस समय पर वह राजनीतिक रूप से बेहद आश्वस्त थी और वाशिंगटन अभियान को पूरा करने के लिए एक विनम्र दृष्टिकोण बनाये हुए उन्होंने पैनी पोस्टर, रैलियों, परेड, प्रचार स्टंट और विभिन्न भाषण जैसे नई रणनीतियां जोड़ी थी। इसके अलावा १९०८ में उन्होंने वाशिंगटन कुक पुस्तक को प्रकाशित किया।

### अनुममर्थन
१९११ में, डेवो नॉनपार्टीजन नेशनल काउंसिल ऑफ महिला मतदाता (एनसीडब्ल्यूवी) को संस्थापक बनाया गया, जो कि मताधिकार आंदोलनों के साथ राज्यों की सहायता के लिए बनाया गया था और महिलाओं को शिक्षित करने में मदद करने के लिए जिससे उन्हें राजनीति के बारे में, मतदान करने का अधिकार के बारे में बताया जा सके। रिपब्लिकन और डेमोक्रेट दोनों के साथ संबंध स्थापित करने के लिए, डेवो अंततः वाशिंगटन विधानमंडल को १९२० में उन्नीसवीं संशोधन की पुष्टि करने में सक्षम रही।

## '''बाद के वर्ष और मृत्यु'''
डेवो ने राजनीतिक रूप से सक्रिय रिपब्लिकन बनने का फैसला किया, साल १९२० में रिपब्लिकन सम्मेलन में वह एकमात्र महिला थी जिसे राष्ट्रपति चुनाव के लिए चुना जाना था। बाद में उन्होंने टाकोमा न्यूज़ ट्रिब्यून के लिए महिलाओं के दृष्टिकोण से एक रिपब्लिकन स्तंभ लिखना शुरू किया, और अंततः उन्हें वाशिंगटन राज्य रिपब्लिकन पार्टी की वाइस चेयरमैन बनाया गया।
३ सितम्बर, १९२७ में एमा स्मिथ डेवो की ७९ वर्ष की आयु में मृत्यु हो गयी। उन्हें २००० में "राष्ट्रीय महिला हॉल" सम्मान के लिए चुना गया।

## '''सन्दर्भ'''

श्रेणी:सामाजिक कार्यकर्ता
एडमंड स्पेंसर

**एडमंड स्पेंसर** (Edmund Spenser ; 1552/1553 – 13 जनवरी 1599) एक अंग्रेज कवि थे जिनके द्वारा रचित द फ़ेयरी क्वीन‎ प्रसिद्ध है।

## सन्दर्भ

श्रेणी:अंग्रेजी साहित्यकार
अनुपुरापाषाण काल

**अनुपुरापाषाण काल** (Epipaleolithic) प्रारंभिक प्रागितिहास का एक चरण है जो आज से लगभग 12,500 वर्ष पहले, पुरापाषाण काल के बाद और मध्यपाषाण काल के पहले आता है।
मानसी अग्रवाल

**मानसी अग्रवाल** एक भारतीय नृत्य-परिकल्पक है। वह सबसे जादा जानी जाती है नृत्य-परिकल्पक गीत भारत माता की जय, फिल्म शंघाई से। उन्होंने उल्लेखनीय अभिनेताओं जैसे सुशांत सिंह राजपूत के साथ पुरस्कार विजेता फिल्म, काई पो चे, और देव डी में अभय देओल के साथ काम किया है। 

स्टारडस्ट और फिल्मफेयर पुरस्कारों के लिए उन्हें कोरियोग्राफ किया गया गीत 'सुनो ना संगमेश्वर' नामिकत किया गया था। 

## प्रारंभिक जीवन
मानसी का जन्म दिल्ली में हुआ। जहां उन्होंने भारतीय शास्त्रीय नृत्य, कथक में प्रशिक्षण लिया। उनका कथक प्रशिक्षण तब शुरू हुआ जब वह केवल ७ वर्ष की थी और बाद में वह नृत्य के रूप में एक विशारद (स्नातक) बन गई। 
उन्होंने दिल्ली विश्वविद्यालय के हंसराज कॉलेज में इकोनॉमिक्स का अध्ययन किया और अपनी स्नातक स्तर की पढ़ाई खत्म करने के बाद उन्होंने दिल्ली में अपना नृत्य संस्थान खोला मानसी डांस क्रिएशंस के नाम से। 

बॉलीवुड की फिल्मों में उनका कैरियर शुरू हुआ जब वह पहली बार प्रसिद्ध फिल्म निर्देशक अनुराग कश्यप ने दिल्ली में एक नृत्य प्रदर्शन के दौरान उन्हें देखा था। उन्होंने गुलाल (फ़िल्म) से शुरुवात की। 

## बॉलीवुड की फिल्मों में नृत्य-परिकल्पक

## सन्दर्भ

श्रेणी:भारतीय महिला
श्रेणी:नृत्यरचना
श्रेणी:भारतीय महिला कोरियोग्राफर
बाला बच्चन

**बाला बच्चन** भारतीय राजनेता है, वे मध्य प्रदेश की कमलनाथ सरकार में गृह एवं जेल मंत्री थे। वे दिग्विजय सिंह की सरकार मे भी मंत्री रहे। पूर्व में वे कार्यवाहक नेता प्रतिपक्ष की भूमिका मध्य प्रदेश विधानसभा मे निभा चुके हैं। बाला बच्चन राजपुर से 2 बार विधायक है।

## प्रारंभिक शिक्षा
**बाला बच्चन** की आरंभिक शिक्षा उनके गृह ग्राम कासेल मे ही हुई, माध्यमिक शिक्षा गॉव मे पाने के बाद हाई स्कूल व हायर सेकेण्डरी के लिए राजपुर की सरकारी विद्यालय में एडमिशन ले लिया,  बचपन से पढ़ाई मे तेज बाला बच्चन स्कॉलरशिप के दम पर इंजीनियर की पढाई करने **इंदौर** चले गए | इंजीनियर के पढाई के अंतिम वर्ष शुरू हुआ उनका राजनितीक जीवन.....

## सन्दर्भ

श्रेणी:1966 में जन्मे लोग
श्रेणी:भारतीय राष्ट्रीय कांग्रेस के राजनीतिज्ञ
शीतकालीन ओलंपिक में फ्रीस्टाइल स्कीइंग

1992 के शीतकालीन खेलों के बाद से अल्बर्टविले, फ्रांस में शीतकालीन ओलंपिक खेलों में फ्रीस्टाइल स्कीइंग का चुनाव हुआ है।

## इतिहास

फ्रीस्टाइल स्कीइंग 1988 शीतकालीन ओलंपिक में एक प्रदर्शन खेल था, जिसमें मोगलस, एरियल और बेल्ट्स के आयोजन शामिल थे। मोगलस 1992 खेलों में एक आधिकारिक पदक का खेल बन गया, जबकि हवाई और बैले अभी भी प्रदर्शन घटनाएं थीं। 1994 के खेल में, हवाई भी एक औपचारिक पदक का आयोजन हुआ और स्की बैले प्रतियोगिता को हटा दिया गया। 2010 शीतकालीन ओलंपिक के लिए, स्की क्रॉस को कार्यक्रम में जोड़ा गया था, जबकि 2014 शीतकालीन ओलंपिक आधा पाइप और स्लोपस्टाइल के लिए जोड़ा गया था।

एलेक्जेंडर बिलोडू ने अपने ओलंपिक खिताब की रक्षा के लिए पहला फ्रीस्टाइल स्कीइंग स्वर्ण पदक विजेता और 2014 के स्वर्ण पदक विजेता को दोबारा स्वर्ण पदक जीतकर 2014 के सोची शीतकालीन ओलंपिक में पुरुषों के मुगल जीतकर 2010 वैंकूवर शीतकालीन ओलंपिक में एक ही कार्यक्रम जीता था।

## पुरुष
**•** = *आधिकारिक घटना*, (d) = *[[प्रदर्शन खेल | प्रदर्शन इवेंट]]*

## महिलाएं

## पदक तालिका

## राष्ट्र द्वारा एथलीटों की संख्या

## सन्दर्भ
त्रियुग पद्धति

**त्रि-युग पद्धति** (three-age system) में प्रागितिहास को तीन से विभाज्य कालखण्डों में बांटा जाता है। जैसे पाषाण युग, कांस्ययुग, लौहयुग।

## सन्दर्भ
श्रेणी:इतिहास के सिद्धांत